《又和谢景初韵》
宋代·韩宗道

萧洒丛祠古道旁，偶来乘兴兴何长。珊珊翠竹寒成韵，苒苒红蕖细度香。

云暗尘头云雨急，风来水面葛衣凉。天涯一笑良难得，预借骊歌送别觞。

作者简介：韩宗道（一○二七～一○九七），字持正，其先真定灵寿（今属河北）人，徙雍丘（今河南杞县）。仁宗嘉祐四年（一○五九）进士。神宗熙宁初，知巴州，改成都府路转运判官。入为开封府判官，出提点河北西路刑狱，历知庐州、凤翔府、潞州。哲宗元祐三年（一○八八），入权户部侍郎，改刑部，以宝文阁待制权知开封府。绍圣初，知成都，改瀛州。三年，知杭州。四年卒，年七十一。